ऑकलैंड. न्यूजीलैंड के केन विलियमसन अगले महीने श्रीलंका के खिलाफ होने वाली 2 टी-20 मैचों की सीरीज में ब्रेंडन मैक्कुलम की जगह टीम की कमान संभालेंगे। ऑलराउंडर कोरी एंडरसन की भी चोट से उबरने के बाद टीम में वापसी हो गई है। टूर्नामेंट 7 और 10 जनवरी तक खेला जाएगा।
टीम में नहीं हैं मैक्कुलम
टीम में ब्रेंडन मैक्कुलम को शामिल नहीं किया गया है। उन्होंने पहले ही मार्च-अप्रैल में भारत में होने वाले आईसीसी टी-20 वर्ल्ड कप में नहीं खेलने की घोषणा कर चुके हैं। वहीं पीठ की चोट के कारण बाहर चल रहे कोरे एंडरसन की भी टीम में वापसी हो गई है। टीम के कोच माइक हेसन ने कहा, "एंडरसन के स्वास्थ्य में हो रहे सुधार से चयनकर्ता संतुष्ट हैं। वह घरेलू क्रिकेट में भी अच्छा परफॉर्मेंस कर रहे हैं।"
ग्रांट इलियट भी टीम में
टी-20 टीम में ग्रांट इलियट की भी वापसी हो गई है जो पिछले महीने घरेलू क्रिकेट के दौरान हाथ तुड़वा बैठे थे। दूसरी तरफ श्रीलंका में भी लासिथ मलिंगा के चोटिल होने के बाद अनुभवी बल्लेबाज दिनेश चांडीमल को टी-20 क्रिकेट सीरीज के लिए टीम की कमान सौंपी गयी है। टीम के स्टार गेंदबाज मलिंगा को गत अक्टूबर-नवंबर में वेस्ट इंडीज के खिलाफ हुई सीरीज के दौरान घुटने में चोट लग गयी थी जिससे वह पूरी तरह नहीं उबर सके हैं।
awa_Deva hin_Deva hin_Deva mag_Deva hin_Deva